Virus Rubéla

Virus rubéla ya iku virus kang njalari campak jerman (jerman mung simbul) kang nyerang bocah-bocah, wong diwasa, lan uga wong meteng.Rubella, www.mail-archive.com. Diundhuh tanggal 12 Juni 2010. Virus rubela bisa nyerang pérangan saraf utawa otek kang banjur nyerang kulit kang katandai anané titik-titik abang kaya campak biyasa. Virus iki asalé saka kuluwarga virus Togaviridae lan gènus Rubivirus.

 Habitat 
Lumrahé, virus rubela urip ing laladan tropis, subtropis, lan ing laladan kang duwni mangsa semi.

 Penularan 
Virus rubela bisa nular lumantar riyak penderita kang lumebu ing awake wong liya.Rubella Virus , measles.emedtv.com. Diundhuh tanggal 12 Juni 2010. Saliyané iku, virus iki uga nular lumantar cuwèran awak kaya ta kringat. Yèn daya tahan awak kuwat, virus mau bakal mati. Nanging suwalike, yèn daya tahan awak lemes mula virus bakal lumebu ing awak. Virus rubela ora duwé perantara ing panularane, nanging panularane bisa kadadéan lumantar udara. Virus rubela bisa ngrembaka ing sèl-sèl kang nglapisi pérangan mburi gorokan lan irung. Virus iki uga bisa nyebar lumantar ilèn getih utawa sistem getah bening ing pérangan awak liyané, kaya ta:
 Sendi.
 Timus.
 Mripat.
 Testis.
 Limpa.
 Amandel.
 Paru-paru.

 Mangsa inkubasi 
Mangsa inkubasi virus iki kawiwitan kathi anané tandha-tandha flu entheng nganti anané titik-titik abang ing kulit. Mangsa inkubasi bisa kedadeyan kanthi wektu 7-20 dina.

 Efek 
Efek kang ditimbulake virus rubela ya iku panas kanthi suhu kang luwih dhuwur, flu, ngelu-ngelu, kepéngin mutah, lemes, oto kemeng, lan nimbulake titik-titik abang ing kulit.Gershon, Anne.(2005). Rubella (German Measles). Harrisons's Principles of Internal Medicine 16th. McGraw-Hill. Lumrahé, titik-titik abang kang ditimbulake kawiwitan saka rai, banjur nyebar ing sekabehing awak. Klanjer getah bening kang ana ing mburi kuping (poustauricula), tengkuk (subbocipital), lan gulu (cervical) bakal gedhé.

 Cathetan suku 

Kategori:Infeksi